CELEX: 62009CA0209
Language: sl
Date: 2010-02-25 00:00:00
Title: Zadeva C-209/09: Sodba Sodišča (osmi senat) z dne 25. februarja 2010 (predlog za sprejetje predhodne odločbe Korkein hallinto-oikeus – Finska) – v postopku, ki ga je sprožilo podjetje Lahti Energia Oy (Direktiva 2000/76/ES — Sežiganje odpadkov — Sežigalnica — Naprava za sosežig — Kompleks, sestavljen iz naprave za uplinjanje in elektrarne — Sežiganje neočiščenega plina, proizvedenega s toplotno obdelavo odpadkov v napravi za uplinjanje, v elektrarni)

17.4.2010   
            
            
               SL
            
            
               Uradni list Evropske unije
            
            
               C 100/9
            
         Sodba Sodišča (osmi senat) z dne 25. februarja 2010 (predlog za sprejetje predhodne odločbe Korkein hallinto-oikeus – Finska) – v postopku, ki ga je sprožilo podjetje Lahti Energia Oy
   (Zadeva C-209/09) (1)
   
   (Direktiva 2000/76/ES - Sežiganje odpadkov - Sežigalnica - Naprava za sosežig - Kompleks, sestavljen iz naprave za uplinjanje in elektrarne - Sežiganje neočiščenega plina, proizvedenega s toplotno obdelavo odpadkov v napravi za uplinjanje, v elektrarni)
   2010/C 100/12
   Jezik postopka: finščina
   
      Predložitveno sodišče
   
   Korkein hallinto-oikeus
   
      Stranka v postopku v glavni stvari
   
   Lahti Energia Oy
   
      Predmet
   
   Predlog za sprejetje predhodne odločbe – Korkein hallinto-oikeus – Razlaga člena 3 Direktive 2000/76/ES Evropskega parlamenta in Sveta z dne 4. decembra 2000 o sežiganju odpadkov (UL L 332, str. 91) – Kompleks, sestavljen iz naprave za proizvodnjo plina iz odpadkov in elektrarne, v parnem kotlu katere se sežiga plin, proizveden s toplotno obdelavo odpadkov v napravi za uplinjanje – Zgorevanje neočiščenega namesto očiščenega plina v parnem kotlu elektrarne
   
      Izrek
   
   Elektrarno, ki poleg fosilnih goriv, ki jih pretežno uporablja pri pridobivanju energije, kot dodatno gorivo uporablja plin, pridobljen v napravi za uplinjanje po toplotni obdelavi odpadkov, je treba skupaj s to napravo za uplinjanje šteti za „napravo za sosežig“ v smislu člena 3, točka 5, Direktive 2000/76/ES Evropskega parlamenta in Sveta z dne 4. decembra 2000 o sežiganju odpadkov, kadar zadevni plin ni bil očiščen v tej napravi za uplinjanje.
   
      (1)  UL C 193, 15.8.2009.